CELEX: 62013CN0606
Language: hu
Date: 2013-11-25 00:00:00
Title: C-606/13. sz. ügy: A Kammarrätten i Sundsvall (Svédország) által 2013. november 25-én benyújtott előzetes döntéshozatal iránti kérelem — OKG kontra Skatteverket

8.2.2014   
            
            
               HU
            
            
               Az Európai Unió Hivatalos Lapja
            
            
               C 39/8
            
         A Kammarrätten i Sundsvall (Svédország) által 2013. november 25-én benyújtott előzetes döntéshozatal iránti kérelem — OKG kontra Skatteverket
   (C-606/13. sz. ügy)
   2014/C 39/14
   Az eljárás nyelve: svéd
   
      A kérdést előterjesztő bíróság
   
   Kammarrätten i Sundsvall
   
      Az alapeljárás felei
   
   
      Felperes: OKG AB
   
      Alperes: Skatteverket
   
      Az előzetes döntéshozatalra előterjesztett kérdések
   
   
               1.
            
            
               Az energia adóztatásáról szóló irányelv (1) 4. cikkének (2) bekezdése alapján „adómérték” a szabadforgalomba bocsátás időpontjában a villamos energia mennyiségére közvetlenül vagy közvetetten számított összes közvetett adó (kivéve hozzáadottérték-adó) tekintetében megállapított teljes teher. Ezen irányelv 21. cikkének (5) bekezdése alapján a villamos energia adóköteles, és az adó a forgalmazó vagy továbbforgalmazó általi rendelkezésre bocsátás időpontjában válik felszámíthatóvá. Kizárják-e ezek a cikkek az atomreaktor hőteljesítményére kivetett adót?
            
         
               2.
            
            
               A hőteljesítményre kivetett adó olyan jövedéki adónak minősül-e, amely közvetlen vagy közvetett módon a jövedéki adóról szóló irányelv (2) 1. cikkének (1) bekezdésében felsorolt termékek (jövedéki termékek) fogyasztását terheli?
            
         
      (1)  Az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelv (HL L 283., 51. o.; magyar nyelvű különkiadás 9. fejezet, 1. kötet, 405. o.).
   
      (2)  A jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelv (HL 2009. L 9., 12. o.).